CELEX: 32005D0235
Language: sk
Date: 2005-03-15 00:00:00
Title: 2005/235/ES: Rozhodnutie Komisie z 15. marca 2005, ktorým sa zrušuje rozhodnutie 2002/626/ES o schválení plánu predloženého Francúzskom na eradikácie klasického moru ošípaných z diviačej zveri v Moselle a Meurthe-et-Moselle [oznámené pod číslom K(2005) 595] (Text s významom pre EHP)

18.3.2005   
            
            
               SK
            
            
               Úradný vestník Európskej únie
            
            
               L 72/43
            
         
      ROZHODNUTIE KOMISIE
   
   z 15. marca 2005,
   ktorým sa zrušuje rozhodnutie 2002/626/ES o schválení plánu predloženého Francúzskom na eradikácie klasického moru ošípaných z diviačej zveri v Moselle a Meurthe-et-Moselle
   [oznámené pod číslom K(2005) 595]
   (Len francúzsky text je autentický)
   (Text s významom pre EHP)
   (2005/235/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho Spoločenstva,
   so zreteľom na smernicu Rady 2001/89/ES z 23. októbra 2001 o opatreniach Spoločenstva na kontrolu klasického moru ošípaných (1), najmä na jej článok 16 ods. 1,
   keďže:
   
               (1)
            
            
               V apríli 2002 sa potvrdil výskyt klasického moru ošípaných u diviačej populácie v kraji Moselle vo Francúzsku.
            
         
               (2)
            
            
               Rozhodnutím Komisie 2002/626/ES (2) sa schválil plán, ktorý na eradikáciu tejto choroby v regióne Moselle a hraničnom regióne Meurthe-et-Moselle predložilo Francúzsko.
            
         
               (3)
            
            
               Francúzsko poskytlo informácie, že klasický mor ošípaných u diviačej zveri sa podarilo eradikovať a schválený plán eradikácie nie je potrebné naďalej uplatňovať v regióne Moselle.
            
         
               (4)
            
            
               Je preto vhodné zrušiť rozhodnutie 2002/626/ES.
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2002/626/ES sa zrušuje.
   Článok 2
   Toto rozhodnutie je určené Francúzskej republike.
   
      V Bruseli 15. marca 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 316, 1.12.2001, s. 5. Smernica zmenená a doplnená Aktom o pristúpení z roku 2003.
   
      (2)  Ú. v. ES L 200, 30.7.2002, s. 37.